Eesti Motomatkajate Klubi

Eesti Motomatkajate Klubi (lühend EMMK) on motomatkamise harrastajaid koondav ühendus Eestis. Klubi on loodud 1992. aastal ja on Eesti Mootorrattaspordi Föderatsiooni liige.

Klubi eesmärkideks on motomatkamise, motokultuuri ja liiklusohutuse innustamine, edendamine ja parendamine ning motohuviliste ühendamine. Korraldatakse traditsiooniks saanud kokkutulekuid MotoSügis ja Talvekas ning ohutu sõidu koolitust MotoSurvival.

 MotoSurvival 

MotoSurvival on ohutu sõidu ja mõtteviisi koolitus tavaliikluses osalevale mootorratturile. Kursuse eesmärk on harjutada ja tõhustada juhtimisvõtteid ohuolukordades, lisaks harjutada ja täiendada ka igapäevaseid sõiduvõtteid. Räägitakse ka sõiduasendist, varustusest, ratta tehnoseisundist.

 Viited 

 Välislingid 
Eesti Motomatkajate Klubi koduleht

Kategooria:Eesti klubid
Kategooria:Eesti mittetulundusühingud